भारतको सन् २०१८ को विधानसभा र लोकसभा निर्वाचनको मतदाता नामावलीमा नाम रहेका मुजफ्फर हुसैनले रंगेली नगरपालिका–८, का वडाअध्यक्ष ढकप्रसाद आचार्यको सिफारिसमा राजा मियाँ नामबाट नागरिकता बनाएका पाइएको हो । बिहार राज्यले सन् २०१८ जनवरी १० तारिखमा प्रकाशित गरेको निर्वाचन नामावलीमा हुसेनको यु एक्स बि १३८०५१८ नम्बरको निर्वाचन मतदाता परिचयपत्र रहेको छ । ३० वर्षका उनको परिचयपत्रमा उनको बाबुको नाम मोहम्मद हासिम उल्लेख रहेको छ ।
